13.11.2011 Jurnalul Oficial al Uniunii Europene L 296/13 REGULAMENTUL DELEGAT (UE) NR. 1153/2011 AL COMISIEI din 30 august 2011 de modificare a anexei Ib la Regulamentul (CE) nr. 998/2003 al Parlamentului European şși al Consiliului cu privire la cerințele tehnice pentru vaccinarea antirabică (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 998/2003 al Parla- mentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie şi de modificare a Directivei 92/65/CEE a Consiliului (!), în special articolul 19a alineatul (2), întrucât: (1) Regulamentul (CE) nr. 998/2003 stabileşte cerințe de sănătate animală aplicabile circulației necomerciale între statele membre a câinilor, pisicilor şi dihorilor domestici, astfel cum se menţionează în părțile A și B din anexa I la regulamentul în cauză. Acesta prevede că animalele menționate trebuie însoţite de un pașaport care să certifice faptul că animalului în cauză i s-a efectuat o vaccinare antirabică valabilă, în conformitate cu anexa Ilb. De asemenea, Regulamentul (CE) nr. 998/2003 prevede că cerințele tehnice pentru vaccinarea antirabică, astfel cum sunt prevăzute în anexa Ib, pot fi modificate cu ajutorul unor acte delegate. (2) Anexa Ib la Regulamentul (CE) nr. 998/2003 prevede că vaccinarea antirabică poate fi considerată valabilă numai dacă, printre altele, data vaccinării nu este anterioară datei microcipării indicată în pașaport sau în certificatul de sănătate animală însoțitor. Cu toate acestea, un animal cu un tatuaj lizibil în mod clar, aplicat înainte de 3 iulie 2011 este, de asemenea, considerat ca fiind identificat în conformitate cu regulamentul respectiv. Prin urmare, din motive de claritate a legislației Uniunii, este necesară modificarea anexei Ib la Regulamentul (CE) nr. 998/2003 pentru ca aceasta să pr evadă faptul că vaccinarea antirabică poate fi considerată valabilă dacă, printre altele, data vaccinării antirabice nu este anterioară datei microcipării sau tatuării. (3) Prin urmare, anexa Ib la Regulamentul (CE) nr. 998/2003 ar trebui modificată în consecință, ADOPTĂ PREZENTUL REGULAMENT: Articolul 1 În anexa Ib la Regulamentul (CE) nr. 998/2003, punctul 2 litera (b) se înlocuieşte cu următorul text: „(b) data menționată la litera (a) nu trebuie să fie anterioară datei microcipării sau tatuării indicată în: (i) secţiunea III punctul (2) sau secţiunea III punctul (5) din paşaport; sau (ii) secţiunea corespunzătoare din certificatul de sănătate animală însoțitor;” Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 30 august 2011. () JO L 146, 13.6.2003, p. 1. Pentru Comisie Președintele JosE Manuel BARROSO